|  |
| --- |
| **Budapest Főváros VII. kerület Erzsébetváros Önkormányzata**  Maár Balázsirodavezető |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. május 16 - ai rendkívüli**

**ülésére**

|  |  |
| --- | --- |
| **Tárgy:** | Javaslat beszerzési eljárást lezáró érdemi döntés meghozatalára belső kibervédelmi vizsgálat tárgyában |

**készítette:**

Hanzmann Noémi

ügyintéző

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A Polgármesteri Hivatalnak belső kibervédelmi vizsgálatot kell lefolytatnia ezért szükségessé vált új beszerzési eljárás lebonyolítása. A beszerzési eljárás lefolytatását követően a következők kerülnének leszállításra, megvalósításra: hálózati sebezhetőségek ellenőrzése, alkalmazásbiztonság tesztelése, védelmi rendszerek értékelése, személyzeti biztonság, kockázat-, és incidenselemzés.

A tárgyi feladatra határozott idejű szerződést kívánunk kötni, a szerződés aláírásától számított 90 napra (3 hónap).

Figyelemmel a beszerzés becsült értékének összegére, Budapest Főváros VII. Kerület Erzsébetvárosi Polgármesteri Hivatal a IX/23-1/2023. iktatószámú jegyzői engedély (1.sz. melléklet) alapján beszerzési eljárást indított a Hivatal telephelyein belső kibervédelmi vizsgálat tárgyában.

Budapest Főváros VII. kerület Erzsébetváros Önkormányzatának és Polgármesteri Hivatalának Beszerzési Szabályzata (a továbbiakban: Beszerzési Szabályzat) rendelkezései alapján négy gazdasági szereplő részére került megküldésre az ajánlattételi felhívás (2.sz. melléklet), melyek a következők (3-5. sz. mellékletek):

* HD-System Kft.
* SIGHTSPOT NETWORK Kft.
* POWER Informatika Kft.
* SENTE SOFT Kft.

Az ajánlattételi határidőig, vagyis 2023. április 28. 12 óráig az alábbi cégek küldték meg ajánlataikat:

|  |  |  |
| --- | --- | --- |
| **Ajánlattevő megnevezése** | **Ajánlati ár** (nettó) | **Megjegyzés** |
| HD-System Kft. | 13 380 000 Ft (bruttó: 16 992 600 Ft) | érvényes |
| SIGHTSPOT NETWORK Kft. | 14 350 000 Ft (bruttó: 18 224 500 Ft) | érvényes |
| POWER Informatika Kft. | 13 980 000 Ft (bruttó: 17 754 600 Ft) | érvényes |
| SENTE SOFT Kft. | - | érvérvénytelen, a megadott határidőig nem érkezett be ajánlat |

Az érvényes ajánlatok közül, a bírálati szempont szerint (6. sz. melléklet)- szolgáltatás ellenértéke egy összegben megadva - a legelőnyösebb ajánlatot a HD-System Kft. nyújtotta be.

A Beszerzési Szabályzat IV. fejezet 2.3. és 2.4 pontjai alapján:

*„2.3. A nettó 5.000.000 Ft összeget meghaladó, de a nettó 10.000.000 Ft összeget el nem érő egyedi beszerzési érték esetén alkalmazandó eljárásrend:*

*2.3.1. A felhívást legalább 3 ajánlattételre felhívottnak kell egyidejűleg írásban megküldeni, lehetőség szerint előzetesen tájékozódni kell arról, hogy a felhívottakkal összefüggésben az alkalmasság vélelmezhető legyen. Az ajánlatkérés tartalmát úgy kell meghatározni, hogy annak alapján az Árajánlatot tevők megfelelő árajánlatot tehessenek, a határidőben benyújtott árajánlatok összehasonlíthatóak legyenek…”*

*„2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

1. *A nettó 5.000.000 Ft összeget meghaladó, de a nettó 10.000.000 összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során.* *Továbbá az eljárást lezáró érdemi döntés meghozatala során az IV. 2.3.2 a) - i) pontokban felsorolt esetekben.*

*Jelen pont alkalmazása esetén 3 ajánlat bekérése nem mellőzhető. A beérkezett ajánlatok értékeléséről bírálati jegyzőkönyv felvétele kötelező. Az alkalmazandó iratmintát a Szabályzat 1. számú melléklete tartalmazza.*

*b) A beszerzési eljárást lezáró érdemi döntés meghozatala ez esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

A szükséges fedezet biztosítása rendelkezésre áll, Budapest Főváros VII. kerület Erzsébetváros Önkormányzata 2023. évi elfogadott költségvetésben az 5101 – Igazgatási Apparátus kiadások címen.

A fentiekre való tekintettel kérem, hogy a Tisztelt Bizottság az alábbi határozati javaslatot elfogadni, és a fentebb megjelölt tárgyú beszerzésre vonatkozó szerződés megkötését nettó 13 380 000 Ft + 3 612 600 Ft Áfa összegben a HD-System Kft-vel (székhelye: 2030 Érd, Szép Ilonka utca 12.; adószáma: 14895452-2-13) engedélyezni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2023. (V. 16.) határozata belső kibervédelmi vizsgálat lefolytatása tárgyában**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy engedélyezi a HD-System Kft-vel (székhelye: 2030 Érd, Szép Ilonka utca 12.; adószáma: 14895452-2-13) és Budapest Főváros VII. Kerület Erzsébetvárosi Polgármesteri Hivatal közötti szerződéskötést belső kibervédelmi vizsgálat tárgyában mindösszesen nettó 13 380 000 Ft + 3 612 600 Ft Áfa összegben.

**Felelős:** Niedermüller Péter polgármester

**Határidő:** a Felek által történő aláírást követően

Budapest, 2023. május 3.

Maár Balázs

irodavezető

Informatikai és Ügyviteli Iroda

Mellékletek:

1. sz. melléklet - Ajánlattételi felhívást engedélyező levél
2. sz. melléklet - Ajánlattételi felhívás
3. sz. melléklet - HD-System Kft ajánlata
4. sz. melléklet - POWER Informatika Kft. ajánlata
5. sz. melléklet - SIGHTSPOT NETWORK Kftr. ajánlata
6. sz. melléklet - Bírálóbizottsági jegyzőkönyv