**BÉRLAKÁS PÁLYÁZAT 2023. II.**

**Önkormányzati tulajdonú bérlakások rendeltetésszerű használatra alkalmassá tételi kötelezettséggel történő határozott időre történő bérbeadására**

**Budapest Főváros VII. kerület Erzsébetváros Önkormányzata** (1073 Bp. Erzsébet körút 6., továbbiakban: Önkormányzat) megbízásából az **EVIN Erzsébetvárosi Ingatlangazdálkodási Nonprofit Zrt.** (1071 Bp. Damjanich u. 12.) (a továbbiakban: „**Kiíró**”) pályázati eljárás keretében önkormányzati tulajdonban lévő alábbi lakásokat meghirdeti, **rendeltetésszerű használatra alkalmassá tételi kötelezettség** (felújítási kötelezettség) vállalásával történő bérbeadásra a …………… sz. PKB határozata alapján. Az eljárást az Önkormányzat megbízásából az EVIN Erzsébetvárosi Ingatlangazdálkodási Nonprofit Zrt. bonyolítja le. Az ajánlatok elbírálása a Budapest Főváros VII. ker. Erzsébetvárosi Önkormányzat Képviselő-testület **Pénzügyi és Kerületfejlesztési Bizottságának** (továbbiakban: „Döntéshozó”) a hatásköre.

A bérbeadás időtartama: **10 év határozott időtartam, mely** a bérlő kérelmére, **előbérleti jog alapján további határozott időre meghosszabbítható***.*

**A pályázat beadásának módja személyesen vagy postai úton**:

* **Személyesen:** A **Pályázati Adatlapot** valamennyi **mellékletével együtt**, egy példánybanaz **EVIN Erzsébetvárosi Ingatlangazdálkodási Nonprofit Zrt. Ügyfélszolgálati Irodájában (**1072 Budapest, VII. Klauzál tér 11. szám Vásáscsarnok, galéria szint) a **Lakásgazdálkodási csoportnak** címezve, **zárt borítékban,**

**„*Bérlakás pályázat 2023. II.”*** felirattal ellátva, lehet benyújtani.

* **Postai úton:** A **Pályázati Adatlapot** valamennyi **mellékletével együtt**, egy példánybanaz **EVIN Erzsébetvárosi Ingatlangazdálkodási Nonprofit Zrt. (**1071. Budapest Damjanich u. 12. szám**) Lakásgazdálkodási Csoportnak** címezve, **zárt borítékban.**

**„*Bérlakás pályázat 2023. II.”*** felirattal ellátva lehet benyújtani**.**

**A postai feladás akkor érvényes, ha a feladás legkésőbbi dátuma: 2023. június 16.**

**A benyújtás határideje: 2023. június 16. (péntek) 12.00 óráig.**

Az ajánlat benyújtásához a dokumentáció az EVIN Erzsébetvárosi Ingatlangazdálkodási Nonprofit Zrt. honlapjáról – [**www.evin.hu**](http://www.evin.hu)– letölthető.

A pályázatok bontására 2023.június 21-én (szerda) du. 13.00 órakor zártkörűen kerül sor az EVIN Erzsébetvárosi Ingatlangazdálkodási Nonprofit Zrt. jogi képviselőjének vezetésével - közjegyző jelenlétében – a Nonprofit Zrt. 1071. Damjanich u. 12 szám alatti hivatalos helyiségében.

1. **Felújítási kötelezettség, bérleti díj**

A Bérbeadó a nyertes pályázóval a rendeltetésszerű használatra alkalmassá tétel idejére (felújítás időtartamára)maximum **12 hónapra használati szerződést köt**, mely egy alkalommal, írásbeli kérelemre legfeljebb 3 hónap időtartam **pályázón kívülálló okból meghosszabbítható (pl.: közműügyintézés elhúzódása, műszaki engedélyek hiánya).** A felújítás időtartamára a nyertes pályázó a **lakásbérleti díj 50 %-ával** megegyező **használati díjat**, valamint a **külön szolgáltatási díjat** és a **közüzemi díjakat** köteles megfizetni. A **felújítási munkák elvégzése alatt**, **a lakásban életvitelszerűen tartózkodni nem lehet!**

A Bérbeadóa pályázatban kiírt **lakásokat** **rendeltetésszerű használatra alkalmatlan állapotban** **adja át** azzal, hogy a **felújítási kötelezettség a pályázót terheli,** és a bérleti díj fizetési kötelezettség a lakások rendeltetésszerű állapotának **helyreállítását követően** a megkötött lakásbérleti szerződés alapján áll be. A felújítás ideje alatt a **kivitelezés folyamatát** **Bérbeadó** **ellenőrizheti**.

**A felújítás során elvégzendő főbb munkálatok**:

 -elektromos fogyasztói hálózat szabványosítása, elektromos mérőhely szabványos kialakítása, érintésvédelmi jegyzőkönyv készíttetése, szolgáltatói ügyintézés, számlázásba vétel

-gázhasználat esetén gázhálózat szabványosítása gázterv készíttetéssel, gáz MEO, szolgáltatói ügyintézés, számlázásba vétel

 -kéményhasználat esetén kémény bélelése. (*Átvetetni: BM OKF Gazdasági Ellátó Központ Kéményseprőipari Igazgatóhelyettesi Szervezet Fővárosi Ellátási Csoporttal*)

**Az ingatlan lakhatásra alkalmassá tételéhez elvárt egyéb munkálatok:**

-belső nyílászárók felújítása/cseréje

-homlokzati nyílászárók felújítása/cseréje (csere esetén kötelező a településképi eljárás lefolytatása, bejárati ajtó cseréje csak a társasházi közös képviselet engedélyével, azzal egyeztetve lehetséges)

-padló és falburkolatok javítása/cseréje

-fal és mennyezet szükség szerinti vakolatjavítása, festése

-meglévő berendezési tárgyak javítása, cseréje, pótlása. (mosogató + csaptelep, mosdó, kézmosó + csaptelep, zuhanytálca/fürdőkád +csaptelep, WC kompletten, gáz/villanytűzhely, fűtő berendezések, kaputelefon)

A felújítás elvégzését szerződött fél **10 napon belül köteles bejelenteni EVIN Nonprofit Zrt. Műszaki Irodájának**, aki az elvégzett munkát ellenőrzi. A kötelezően elvégzendő feladatok hiánya vagy szakszerűtlen kivitelezése esetén a használati szerződés felbontásra kerül.

**Vizesedés veszélyének kitett lakások esetében (talajszinti ingatlanok) csak „lélegző vakolat” és vízáteresztő festék használható!**

Az **alacsony komfortfokozatú lakások komfortfokozat emelésénél kötelező** betartani a WC-re, fürdőszobára, félszobára, szobára és egyéb helyiségekre vonatkozó előírásokat. (pl.: kötelező legkisebb alapterület, szellőzés, belmagasság, bevilágíthatóság, megközelítés, stb.) Minden alaprajzot érintő és valamely helyiség funkcióváltásával járó munkák elvégzése előtt (galéria kialakításánál is!) szerződött fél **köteles EVIN Nonprofit Zrt. Műszaki Irodáját tájékoztatni és a munkálatokhoz engedélyt kérni**. Az engedély kiadásáig az átalakítás nem kezdhető meg!

A nyertes Pályázó a lakáshasználati szerződés keretében kötelezően átvállalt, az adott épület **homlokzatát érintő** bármilyen munkálatok elvégzése előtt **köteles egyeztetni** a **Társasház közös képviseletével** és annak eredményét köteles írásos dokumentum formájában az EVIN Nonprofit Zrt. részére becsatolni. A felújítás során beépítésre kerülő berendezések, anyagok a lakás tartozékát képezik.

A felújítással összefüggésben az épületben az épület környezetében vagy a közterületen okozott károk teljes körű helyreállításának lebonyolítása és költsége a pályázat nyertesét terheli. A kivitelezési munkák során a szükséges személyi-, és vagyonvédelmi előírások betartását figyelembe kell venni. A munkálatok csak a vonatkozó munka- és tűzvédelmi rendeletek betartásával végezhetők el! A kivitelezés során a kezelői jogkörrel összefüggő ellenőrzési lehetőséget a nyertes pályázó, EVIN Erzsébetvárosi Ingatlangazdálkodási Nonprofit Zrt. számára biztosítani köteles.

**A felújítás elvégzését követően** a bérlő amennyiben a nyertes pályázati anyagában a költségeinek megtérítését kéri a hatályos önkormányzati rendeletben meghatározott piaci (bruttó) bérleti **díj 50%-t** köteles megfizetni.A határozott idejű szerződés az **előbérleti jog** alapján **további határozott időre** **meghosszabbítható,** amennyiben a bérlőnek nincs az önkormányzat és a közműszolgáltatók felé tartozása. A bérbeszámítás leteltét követően a mindenkori hatályos önkormányzati rendeletben megállapított **bérleti díj teljes összege** fizetendő.

1. **Az ajánlati díj, óvadék**

Az **ajánlati díj** összege a megpályázott lakás **3 havi lakbér + ÁFA** díjával **megegyező összeg**, melyet legkésőbb a pályázati anyag benyújtásával egyidőben kell megfizetni az EVIN Nonprofit Zrt. **K&H Banknál** vezetett**10404072-00033584-00000007 számlájára** és a **megfizetést igazoló dokumentumot (igazolás) kötelező mellékletként csatolni kell a pályázathoz**. A közleményben fel kell tüntetni, hogy melyik lakásra szól a befizetés, illetve, az „ajánlati díj bérlakás pályázat” megjelölést és a pályázó nevét. A megfizetés alatt a fent megjelölt számlán történő jóváírás értendő! **Több lakásra** történő pályázat benyújtása esetén **legmagasabb ajánlati díjat kell megfizetni**.

**Az ajánlati díj teljes összegének határidőben történő megfizetése az érvényes ajánlattétel feltétele**, az annak megfizetését tanúsító **pénzintézeti/banki** bizonylat (igazolás) a pályázati adatlap kötelező melléklete. Az ajánlati díj az érvénytelen pályázatot benyújtó pályázó részére az érvénytelenségről szóló értesítés kipostázását követő 60 munkanapon belül, a bérleti jogot nem nyert pályázó részére az e tényről szóló értesítést követő 60 munkanapon belül visszautalásra kerül. A benyújtási határidő lejártát követő és a bizottsági döntés közötti idő alatt történő **ajánlat visszavonása esetén**, a pályázó által teljesített **ajánlati díj nem kerül számára visszafizetésre**, annak teljes összegét a Kiíró bánatpénz jogcímén jogosult megtartani. A bérleti szerződést kötő nyertes pályázó esetén az ajánlati díj teljes összege az óvadék összegébe beszámításra kerül.

A **nyertes pályázó** által befizetett ajánlati díj összegét[[1]](#footnote-2) a **Bérbeadó óvadékként tartja nyilván** és a végleges bérleti szerződés megkötésekor azt figyelembe veszi, ezért **külön óvadékfizetési kötelezettség már nem terheli.** Ez a lakás **3 havi lakbér** **+ÁFA mértékével megegyező összeg**. Amennyiben a nyertes pályázó három lakásra nyújtott be pályázatot és az általa megfizetett Ajánlati díj eltér az óvadékfizetési kötelezettség mértékétől, köteles a szükséges különbözet megfizetésére, túlfizetése esetén jogosult a különbözet megtérítésére. Az óvadék a szerződésből, a mögöttes jogszabályokból bérlőre háruló kötelezettségek nem teljesítése esetén fedezeteként használható fel, amennyiben a Bérlő az arra való felszólítást követő 15 napon belül kötelezettségének igazolt módon nem tesz eleget. Ennek részletes szabályait a bérleti szerződés tartalmazza. Az óvadék után a bérlőt nem illeti meg kamat.

1. **Bérbevételre ajánlott felújítandó lakások**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **2023. évi II. pályázat lakások** | | | | | | | | | | | | | |
|  | **Utca, hrsz.** | **házsz.** | **em.** | **ajtó** | **szoba** | **m2** | **Komfortfokozat** | **Lakbér Ft/hó (bruttó)** | **10 évre (120 hó) adható díjkedvezmény** **várható összege (Ft)** | **Nettó felújítási költség (Ft)** | **A felújítás becsült költségének 40 % (Ft)** | **Ajánlati díj (megegyezik az óvadék összegével) (Ft)** | **Maximum költözhető létszám** |
| 1. | Akácfa. u. 34091/0/A/51 | 57 | 2 | 41 | 1,5 | 43 | komfortnélküli | 43 688 Ft | 2 621 280 Ft | 13 914 067 Ft | 5 565 627 Ft | 131 064 Ft | 4 fő |
| 2. | Almássy tér 33732/0/A/20 | 7 | 3 | 14 | 1,5 | 35 | félkomfortos | 35 560 Ft | 2 133 600 Ft | 9 583 687 Ft | 3 833 475 Ft | 106 680 Ft | 4 fő |
| 3. | Alsóerdősor u. 33597/0/A/18 | 20 | 1 | 18 | 1,5 | 30 | félkomfortos | 30 480 Ft | 1 828 800 Ft | 10 928 920 Ft | 4 371 568 Ft | 91 440 Ft | 3 fő |
| 4. | Bethlen u. 32971/0/A/22 | 6 | 1 | 5 | 4 | 129 | félkomfortos | 131 064 Ft | 7 863 840 Ft | 30 386 777 Ft | 12 154 711 Ft | 393 192 Ft | 8 fő |
| 5. | Dembinszky u. 33354/0/A/56 | 52 | 3 | 54 | 1 | 29 | komfortos | 29 464 Ft | 1 767 840 Ft | 11 559 996 Ft | 4 623 998 Ft | 88 392 Ft | 2 fő |
| 6. | Dob u. 34194 | 14 | 2 | 35 | 4,5 | 146 | komfortos | 148 336 Ft | 8 900 160 Ft | 30 387 741 Ft | 12 155 096 Ft | 445 008 Ft | 8 fő |
| 7. | Dob u. 34251/2/A/36 | 27 | 6 | 1 | 1 | 29 | komfortos | 29 464 Ft | 1 767 840 Ft | 12 579 668 Ft | 5 031 867 Ft | 88 392 Ft | 2 fő |
| 8. | Garay tér 33025/0/A/11 | 9 | fsz | 1 | 1,5 | 31 | komfortos | 31 496 Ft | 1 889 760 Ft | 11 936 538 Ft | 4 774 615 Ft | 94 488 Ft | 3 fő |
| 9. | Hársfa u. 33894/0/A/44 | 45 | 3 | 51 | 1 | 34 | félkomfortos | 34 544 Ft | 2 072 640 Ft | 7 750 617 Ft | 3 100 247 Ft | 103 632 Ft | 2 fő |
| 10. | Marek J. u. 33272/0/A/25 | 17 | 2 | 5A | 1 | 33 | komfortos | 33 528 Ft | 2 011 680 Ft | 11 215 246 Ft | 4 486 098 Ft | 100 584 Ft | 2 fő |
| 11. | Marek J. u. 33336/0/A/14 | 30 | fsz | 11 | 1 | 25 | komfortos | 25 400 Ft | 1 524 000 Ft | 8 941 824 Ft | 3 576 730 Ft | 76 200 Ft | 2 fő |
| 12. | Marek J. u. 33336/0/A/25 | 30 | 1 | 22 | 1 | 24 | félkomfortos | 24 384 Ft | 1 463 040 Ft | 7 505 871 Ft | 3 002 348 Ft | 73 152 Ft | 2 fő |
| 13. | Marek J. u. 33336/0/A/30 | 30 | 1 | 27 | 1 | 26 | komfortos | 26 416 Ft | 1 584 960 Ft | 12 241 700 Ft | 4 896 680 Ft | 79 248 Ft | 2 fő |
| 14. | Marek J. u. 33256/0/A/29 | 31 | 3 | 4 | 1 | 33 | félkomfortos | 33 528 Ft | 2 011 680 Ft | 9 140 428 Ft | 3 656 171 Ft | 100 584 Ft | 2 fő |
| 15. | Munkás u. 33536/0/A/6 | 13 | fsz | 6 | 1 | 25 | komfortos | 25 400 Ft | 1 524 000 Ft | 7 826 184 Ft | 3 130 474 Ft | 76 200 Ft | 2 fő |
| 16. | Murányi u. 33202/0/A/4 | 21 | fsz | 3 | 1 | 32 | komfortnélküli | 32 512 Ft | 1 950 720 Ft | 10 164 846 Ft | 4 065 938 Ft | 97 536 Ft | 2 fő |
| 17. | Murányi u. 33193/0/A/35 | 24 | 3 | 8 | 1 | 35 | komfortnélküli | 35 560 Ft | 2 133 600 Ft | 8 764 866 Ft | 3 505 946 Ft | 106 680 Ft | 2 fő |
| 18. | Murányi u. 33267/0/A/12 | 34 | fsz | 5 | 2 | 46 | komfortos | 46 736 Ft | 2 804 160 Ft | 12 873 137 Ft | 5 149 255 Ft | 140 208 Ft | 5 fő |
| 19. | Murányi u. 33267/0/A/41 | 34 | 3 | 33 | 1 | 31 | komfortnélküli | 31 496 Ft | 1 889 760 Ft | 8 276 031 Ft | 3 310 412 Ft | 94 488 Ft | 2 fő |
| 20. | Nefelejcs u. 32986/0/A/9 | 4 | fsz | 8 | 1 | 30 | komfortnélküli | 30 480 Ft | 1 828 800 Ft | 11 137 324 Ft | 4 454 930 Ft | 91 440 Ft | 2 fő |
| 21. | Nefelejcs u. 33079/0/A/21 | 11 | 2 | 19 | 1 | 23 | félkomfortos | 23 368 Ft | 1 402 080 Ft | 7 772 175 Ft | 3 108 870 Ft | 70 104 Ft | 2 fő |
| 22. | Nefelejcs u. 33089/0/A/5 | 16 | fsz | 2 | 1,5 | 63 | komfortnélküli | 64 008 Ft | 3 840 480 Ft | 18 562 558 Ft | 7 425 023 Ft | 192 024 Ft | 4 fő |
| 23. | Nefelejcs u. 33149/0/A/28 | 24 | 2 | 26 | 1 | 28 | komfortnélküli | 28 448 Ft | 1 706 880 Ft | 8 868 734 Ft | 3 547 494 Ft | 85 344 Ft | 2 fő |
| 24. | Nefelejcs u. 33159/0/A/81 | 27-29 | 3 | 3 | 1 | 29 | félkomfortos | 29 464 Ft | 1 767 840 Ft | 11 792 817 Ft | 4 717 127 Ft | 88 392 Ft | 2 fő |
| 25. | Nefelejcs u. 33312/0/A/18 | 49 | 2 | 18 | 1 | 32 | félkomfortos | 32 512 Ft | 1 950 720 Ft | 9 976 226 Ft | 3 990 490 Ft | 97 536 Ft | 2 fő |
| 26. | Nefelejcs u. 33391/0/A/25 | 55 | 2 | 21 | 1 | 28 | félkomfortos | 28 448 Ft | 1 706 880 Ft | 9 215 870 Ft | 3 686 348 Ft | 85 344 Ft | 2 fő |
| 27. | Péterfy S. u. 33113/0/A/29 | 19 | 2 | 24 | 2 | 76 | komfortos | 77 216 Ft | 4 632 960 Ft | 19 519 504 Ft | 7 807 802 Ft | 231 648 Ft | 5 fő |
| 28. | Péterfy S. u. 33147/0/A/18 | 28 | 1 | 15 | 1 | 27 | komfortos | 27 432 Ft | 1 645 920 Ft | 9 726 463 Ft | 3 890 585 Ft | 82 296 Ft | 2 fő |
| 29. | Péterfy S. u. 33147/0/A/19 | 28 | 1 | 16 | 1 | 31 | komfortos | 31 496 Ft | 1 889 760 Ft | 9 078 207 Ft | 3 631 283 Ft | 94 488 Ft | 2 fő |
| 30. | Péterfy S. u. 33091/0/A/16 | 29 | 1 | 14 | 1 | 28 | komfortnélküli | 28 448 Ft | 1 706 880 Ft | 10 937 312 Ft | 4 374 925 Ft | 85 344 Ft | 2 fő |
| 31. | Péterfy S. u. 33090/0/A/6 | 31 | fsz | 3A | 1 | 27 | komfortos | 27 432 Ft | 1 645 920 Ft | 12 383 566 Ft | 4 953 426 Ft | 82 296 Ft | 2 fő |
| 32. | Péterfy S. u. 33169/0/A/9 | 38 | fsz | 6 | 1 | 25 | komfortos | 25 400 Ft | 1 524 000 Ft | 11 597 055 Ft | 4 638 822 Ft | 76 200 Ft | 2 fő |
| 33. | Rákóczi út 33550/0/A/29 | 80 | 3 | 2A | 1 | 32 | félkomfortos | 32 512 Ft | 1 950 720 Ft | 13 041 232 Ft | 5 216 493 Ft | 97 536 Ft | 2 fő |
| 34. | Rottenbiller u. 33523/0/A/12 | 41 | 1 | 11 | 1 | 30 | félkomfortos | 30 480 Ft | 1 828 800 Ft | 12 073 410 Ft | 4 829 364 Ft | 91 440 Ft | 2 fő |
| 35. | Százház u. 32859/0/A/21 | 20 | 1 | 20 | 1 | 28 | komfortos | 28 448 Ft | 1 706 880 Ft | 11 510 651 Ft | 4 604 260 Ft | 85 344 Ft | 2 fő |
| 36. | Százház u. 32859/0/A/28 | 20 | 2 | 27 | 1 | 30 | komfortnélküli | 30 480 Ft | 1 828 800 Ft | 11 470 413 Ft | 4 588 165 Ft | 91 440 Ft | 2 fő |
| 37. | Százház u. 32859/0/A/32 | 20 | 2 | 31 | 1 | 30 | komfortnélküli | 30 480 Ft | 1 828 800 Ft | 11 101 083 Ft | 4 440 433 Ft | 91 440 Ft | 2 fő |
| 38. | Szövetség u. 33612/0/A/15 | 11 | fsz | 16 | 1 | 26 | komfortos | 26 416 Ft | 1 584 960 Ft | 10 075 048 Ft | 4 030 019 Ft | 79 248 Ft | 2 fő |
| 39. | Szövetség u. 33738/0/A/22 | 22 | 3 | 18 | 2 | 47 | komfortos | 47 752 Ft | 2 865 120 Ft | 17 515 421 Ft | 7 006 168 Ft | 143 256 Ft | 5 fő |
| 40. | Szövetség u. 33739/0/A/11 | 26 | fsz | 9 | 1 | 28 | komfortnélküli | 28 448 Ft | 1 706 880 Ft | 11 808 381 Ft | 4 723 352 Ft | 85 344 Ft | 2 fő |

*A táblázatban a feltüntetett lakbér Ft/hó + ÁFA, (Bruttó)* ***nem tartalmazza*** *a külön szolgáltatás díját (pl.: takarítás, szemétszállítás stb.)!*

*\*A díjkedvezmény mértéke a bruttó lakbér 50 %-a figyelembevételével kalkulált összeg*

|  |  |  |  |  |  |
| --- | --- | --- | --- | --- | --- |
| **Lakás megtekintési időpontok** | | | | | |
| cím | | | | Első időpont | Második Időpont |
| Dob u. | 14 | 2 | 35 | **2023. május 25. 09:30 - 09:50** | **2023. június 5. 09:30 - 09:50** |
| Dob u. | 27 | 6 | 1 | **2023. május 25. 09:55 - 10:15** | **2023. június 5. 09:55 - 10:15** |
| Akácfa. u. | 57 | 2 | 41 | **2023. május 25. 10:25 - 10:45** | **2023. június 5. 10:25 - 10:45** |
| Hársfa u. | 45 | 3 | 51 | **2023. május 25. 10:55 - 11:15** | **2023. június 5. 10:55 - 11:15** |
| Almássy tér | 7 | 3 | 14 | **2023. május 25. 11:20 - 11:40** | **2023. június 5. 11:20 - 11:40** |
| Szövetség u. | 11 | fsz | 16 | **2023. május 25. 11:45 - 12:05** | **2023. június 5. 11:45 - 12:05** |
| Szövetség u. | 22 | 3 | 18 | **2023. május 25. 12:10 - 12:30** | **2023. június 5. 12:10 - 12:30** |
| Szövetség u. | 26 | fsz | 9 | **2023. május 25. 12:35 - 12:55** | **2023. június 5. 12:35 - 12:55** |
| Alsóerdősor u. | 20 | 1 | 18 | **2023. május 25. 13:00 - 13:20** | **2023. június 5. 13:00 - 13:20** |
| Rákóczi út | 80 | 3 | 2A | **2023. május 25. 13:25 - 13:45** | **2023. június 5. 13:25 - 13:45** |
|  |  |  |  |  |  |
| Munkás u. | 13 | fsz | 6 | **2023. május 30. 09:30 - 09:50** | **2023. június 6. 09:30 - 09:50** |
| Péterfy S. u. | 19 | 2 | 24 | **2023. május 30. 09:55 - 10:15** | **2023. június 6. 09:55 - 10:15** |
| Péterfy S. u. | 28 | 1 | 15 | **2023. május 30. 10:20 - 10:40** | **2023. június 6. 10:20 - 10:40** |
| Péterfy S. u. | 28 | 1 | 16 | **2023. május 30. 10:20 - 10:40** | **2023. június 6. 10:20 - 10:40** |
| Péterfy S. u. | 29 | 1 | 14 | **2023. május 30. 10:45 - 11:05** | **2023. június 6. 10:45 - 11:05** |
| Péterfy S. u. | 31 | fsz | 3A | **2023. május 30. 11:10 - 11:30** | **2023. június 6. 11:10 - 11:30** |
| Péterfy S. u. | 38 | fsz | 6 | **2023. május 30. 11:35 - 11:55** | **2023. június 6. 11:35 - 11:55** |
| Dembinszky u. | 52 | 3 | 54 | **2023. május 30. 12:05 - 12:25** | **2023. június 6. 12:05 - 12:25** |
|  |  |  |  |  |  |
| Bethlen u. | 6 | 1 | 5 | **2023. május 31. 09:30 - 09:50** | **2023. június 7. 09:30 - 09:50** |
| Nefelejcs u. | 4 | fsz | 8 | **2023. május 31. 09:55 - 10:15** | **2023. június 7. 09:55 - 10:15** |
| Nefelejcs u. | 11 | 2 | 19 | **2023. május 31. 10:20 - 10:40** | **2023. június 7. 10:20 - 10:40** |
| Nefelejcs u. | 16 | fsz | 2 | **2023. május 31. 10:45 - 11:05** | **2023. június 7. 10:45 - 11:05** |
| Nefelejcs u. | 24 | 2 | 26 | **2023. május 31. 11:10 - 11:30** | **2023. június 7. 11:10 - 11:30** |
| Nefelejcs u. | 27-29 | 3 | 3 | **2023. május 31. 11:35 - 11:55** | **2023. június 7. 11:35 - 11:55** |
| Nefelejcs u. | 49 | 2 | 18 | **2023. május 31. 12:00 - 12:20** | **2023. június 7. 12:00 - 12:20** |
| Nefelejcs u. | 55 | 2 | 21 | **2023. május 31. 12:25 - 12:45** | **2023. június 7. 12:25 - 12:45** |
| Rottenbiller u. | 41 | 1 | 11 | **2023. május 31. 12:55 - 13:15** | **2023. június 7. 12:55 - 13:15** |
|  |  |  |  |  |  |
| Százház u. | 20 | 1 | 20 | **2023. június 1. 09:30 - 09:50** | **2023. június 8. 09:30 - 09:50** |
| Százház u. | 20 | 2 | 27 | **2023. június 1. 09:30 - 09:50** | **2023. június 8. 09:30 - 09:50** |
| Százház u. | 20 | 2 | 31 | **2023. június 1. 09:30 - 09:50** | **2023. június 8. 09:30 - 09:50** |
| Garay tér | 9 | fsz | 1 | **2023. június 1. 10:00 - 10:20** | **2023. június 8. 10:00 - 10:20** |
| Murányi u. | 21 | fsz | 3 | **2023. június 1. 10:25 - 10:45** | **2023. június 8. 10:25 - 10:45** |
| Murányi u. | 24 | 3 | 8 | **2023. június 1. 10:50 - 11:10** | **2023. június 8. 10:50 - 11:10** |
| Murányi u. | 34 | fsz | 5 | **2023. június 1. 11:15 - 11:35** | **2023. június 8. 11:15 - 11:35** |
| Murányi u. | 34 | 3 | 33 | **2023. június 1. 11:15 - 11:35** | **2023. június 8. 11:15 - 11:35** |
| Marek J. u. | 17 | 2 | 5A | **2023. június 1. 11:40 - 12:00** | **2023. június 8. 11:40 - 12:00** |
| Marek J. u. | 30 | fsz | 11 | **2023. június 1. 12:05 - 12:25** | **2023. június 8. 12:05 - 12:25** |
| Marek J. u. | 30 | 1 | 22 | **2023. június 1. 12:05 - 12:25** | **2023. június 8. 12:05 - 12:25** |
| Marek J. u. | 30 | 1 | 27 | **2023. június 1. 12:05 - 12:25** | **2023. június 8. 12:05 - 12:25** |
| Marek J. u. | 31 | 3 | 4 | **2023. június 1. 12:30 - 12:50** | **2023. június 8. 12:30 - 12:50** |

1. **A részvétel feltételei**

**Érvényesen pályázhat az** a cselekvőképes **nagykorú, természetes személy, aki a** pályázatot erre **rendszeresített nyomtatványon, olvashatóan, hiánytalanul kitöltve, a szükséges mellékleteket becsatolva,** **zárt borítékban,**

***„*Bérlakás pályázat 2023. II.***”* felirattal,

a **beadási határidőig** benyújtja, és a Pályázó az **alábbi feltételeknek** megfelel:

**1**./ az alábbi **lakás fenntartási képességgel rendelkezik**, melynek mértéke:

**1 fő esetében minimum 200 000, - Ft/hó/fő**

**2 fő esetében minimum 180 000, - Ft/hó/fő**

**3 fő esetében minimum 150.000, - Ft/hó/fő**

**4 fő esetében minimum 120.000, - Ft/hó/fő**

**5 fő esetében minimum 100 000, - Ft/hó/fő**

**6 fő esetében minimum 90.000, - Ft/hó/fő**

**7 fő esetében minimum 80.000, - Ft/hó/fő**

**8 fő, vagy ezt meghaladó létszám esetén minimum 70.000, - Ft/hó/fő nettó jövedelemmel rendelkezik.**

A lakásfenntartási képesség vizsgálatánál **a ténylegesen együtt költöző létszám** vehető figyelembe**!** Az egy főre esőjövedelem vizsgálatához a pályázónak hiteltérdemlően igazolnia kell az egy főre eső havi nettó jövedelmet **- hivatalos kereseti igazolás (családtámogatások esetében csak a folyósító szerv által kiállított hatósági bizonyítvány, államkincstár által kiállított igazolás fogadható el), vállalkozó esetén NAV igazolás, nyugdíjfolyósító által kiállított éves elszámoló igazolás. Jövedelem igazolás helyett munkaszerződés, pénzintézeti folyószámla kivonat nem fogadható el!!**

**2**./az **ajánlati díj összegét határidőben megfizette, és** a **bizonylatot a pályázathoz mellékelte**:

**3**./ aki a **VII. kerületben bejelentett állandó lakcímmel**, vagy **bejelentett tartózkodási hellyel rendelkezik**:

**4**./aki **rendelkezik a felújítási költség 40 %-val.**

**Kötelezően beadandó mellékletek, pályázati dokumentációk:**

**1. Pályázati adatlap (**olvashatóan kitöltve, aláírva)

**Mellékletek: 1. A pályázó és a vele együtt költöző személyek személyi okmányok és lakcímkártya másolata (**amennyiben a helyben lakás időtartama a lakcímkártyáról nem derül ki, Okmányiroda igazolása 10 éven belüli a VII kerületi lakcímről)

**2. Ajánlati díj befizetésének igazolása (**átutalási bizonylat, vagy pénzintézeti/banki kivonat**)**

**3. Jövedelem igazolások 3 havi (2023 március, 2023 április, 2023 május havi) nettó jövedelemről (**munkáltatói, éves nyugdíj értesítő, egyéni vállalkozó esetén NAV adóigazolás**)**

**4. A felújítási költség legalább 40%-nak igazolása, a pályázó vagy vele együtt költöző házastársa vagy élettársa nevén lévő pénzintézeti/banki igazolás.**

**5.** Amennyiben a pályázó **élettársi kapcsolatban él közjegyzői nyilatkozat (közokirat)**, vagy **bejegyzett élettársi kapcsolat esetén anyakönyvvezető által kiállított kivonat.**

**6. Adóigazolás a VII. kerület Erzsébetváros Polgármesteri Hivatal Adóügyi Irodától** (1073 VII. kerület Erzsébet krt. 6.), **hogy a Pályázónak semmilyen jogcímen nincs a VII. kerületi önkormányzattal szemben helyi adó tartozása.**

**Hiánypótlásra NINCS lehetőség!**

1. **Bírálati szempontok**

|  |  |
| --- | --- |
| **1/ Rendeltetésszerű használatra alkalmassá tételi költség megtérítését nem kéri** | **30** |
| **2/ Budapest VII. kerületi önkormányzati rendelkezésű bérlakását üres, tiszta beköltözhető állapotban az önkormányzat részére átadja** | **20** |
| **3/ A Pályázó Erzsébetváros Önkormányzatánál, vagy önkormányzat szervezeténél/intézményénél, vagy önkormányzati fenntartásban vagy tulajdonban lévő gazdasági társaságánál munkaviszonnyal, munkavégzésre irányuló jogviszonnyal (pl: megbízási jogviszony) rendelkezik (**megbízási jogviszonyt igazolni kell!) | **15** |
| **4/ A Pályázó 10 éven belül legalább 5 éve a VII. kerületi bejelentett állandó lakcímmel, vagy bejelentett tartózkodási hellyel rendelkezik,** *(Pontszámot a 10 éven belül legalább 5 évnél régebben VII. kerületben lakó kap, amennyiben az időtartam a lakcímkártyáról nem derül ki, Okmány Irodai igazolás szükséges),* | **15** |
| **6/ Egy főre eső igazolt jövedelem nem haladja meg a nettó 250.000 Ft/hó/fő összeget** | **8** |
| **7/ 2020. 01. 01. -ét követően kiírt pályázatunkon két vagy annál több alkalommal is érvényesen pályázott, de nem nyert** | **5** |
| **8/ Pályázó 35 év alatti** | **5** |

Bérbevételi ajánlatot legfeljebb **három lakásra lehet benyújtani**, a pályázó az általa megpályázott lakások elfogadásának **sorrendjét** meg kell jelölnie, de a lakások hasznosítása érdekében a **döntéshozó fenntartja a jogát, hogy a sorrendet felülbírálhatja.**

A nyertes pályázó lakásonként kerül kiválasztásra,azonos pontszám esetén az a pályázat nyertese, aki **régebben VII. kerületi lakos.**  A nyertes pályázó **visszalépése esetén** a **második helyezett nyertes – Második helyezett - pályázóval köthető szerződés.**

**A Kiíró fenntartja azt a jogát, hogy a pályázaton üresen maradó lakásokat a pályázat második helyezett – Második helyezett- személyek részére felajánlhatja.**

1. **A pályázati felhívás visszavonása**

A Kiíró a pályázati felhívást az ajánlatok benyújtására megjelölt időpontig (az ajánlattételi határidő lejártáig) visszavonhatja, módosíthatja, döntését köteles a pályázati felhívás közzétételére vonatkozó szabályok szerint meghirdetni, illetve erről a pályázót haladéktalanul írásban értesíteni. A **pályázó** a benyújtási **határidőig visszavonhatja** pályázati ajánlatát, az azt követően történő visszalépés esetén, a pályázó elesik az ajánlattételi díjtól. Az ajánlattételi határidő lejártát követően a benyújtott **ajánlatok nem módosíthatók**.

Amennyiben a pályázati eredmény kihirdetését követően, de a használati/bérleti szerződés megkötését megelőzően bizonyítást nyer, hogy a pályázó a bérbevételi ajánlatban valótlan adatot/körülményt közölt és annak korábbi ismerete a bérbevételi **ajánlat érvénytelenségét eredményezte volna**, a szerződés a sorrendben következő személlyel köthető meg. Amennyiben a szerződés megkötését követően nyer bizonyítást, hogy a pályázó(k) a bérbevételi ajánlatban **valótlan adatot/körülményt** **közölt** – mely körülmény a pályázat meghirdetését megelőzően keletkezett - és annak korábbi ismerete a bérbevételi ajánlat érvénytelenségét eredményezte volna, a **Bérbeadó** a bérleti szerződést jogosult **felmondani** és a lakás kiürítésére eljárni.

1. **Érvénytelen, eredménytelen pályázati ajánlat**

**Érvénytelen a pályázati ajánlat**, ha:

* **nem** az erre **rendszeresített nyomtatványon** került benyújtásra, **hiányosan, melléklet**/mellékletek nélkül **nem a valóságnak megfelelően** kitöltött;
* **határidőn túl** került benyújtásra;
* **nem felel meg** a helyi rendeletben vagy a pályázati **kiírásban meghatározott feltételeknek;**
* a pályázó **három lakásnál több lakásra nyújtott be** pályázatot;
* valamelyik pályázó vagy az érdekkörében álló más személy az **eljárás tisztaságát**, illetve a többi pályázó érdekeit súlyosan sértő cselekményt követ el, vagy a pályázat titkosságát **megsértette;**
* amennyiben a pályázati időszak alatt **bizonyítást nyer,** hogy a **pályázó** a bérbevételiajánlatban **valótlan adatot/körülményt közölt.**

**Eredménytelen a pályázati eljárás,** ha:

- nem érkezett pályázati ajánlat, vagy az értékelhetetlen;

- kizárólag érvénytelen pályázatok érkeztek;

- egyik pályázó sem tett a pályázati dokumentációban foglaltaknak eleget;

- a Döntéshozó az eljárás érvénytelenségéről vagy eredménytelenségéről döntött

1. **Szerződések**

A használati szerződés megkötésére és a lakás birtokba adására a pályázati anyagról meghozott Bírálói döntésről szóló kiértesítést követő 45 napon belül kerül sor. A lakás rendeltetésszerű használatra alkalmassá tételét követően a lakásbérleti szerződés megkötésre kerül. A bérleti szerződés tartalmi elemeit a Budapest Főváros VII. kerület Erzsébetváros Önkormányzata Képviselő-testületének 12/2012. (III. 26.). önkormányzati rendelete az Önkormányzat tulajdonában álló lakások és nem lakás céljára szolgáló helyiségek bérbeadásáról szóló rendelete tartalmazza.

1. **Egyéb**

A lakásra bérlőtársi jogviszonyban is bérlővé válhat a pályázó és házastársa vagy bejegyzett élettársa. Együtt költöző lehet a pályázó házastársa, közjegyzői okirattal igazolt élettársa, gyermeke (vérszerinti, örökbefogadott, nevelt), szülője (vérszerinti, örökbefogadó, nevelő).

A Pályázati Felhívás tartalmazza a lakásonként beköltözhető maximum létszámot. A nyertes pályázó tudomásul veszi, hogy a bérleti jogviszonyának időtartama alatt családi állapotában (házasság, vagy annak érvénytelenítése, elhalálozás vagy születés, befogadás, … stb.) beálló változások nem jogosítják fel cserelakás iránti igényre.

A pályázó a lakások műszaki állapotáról a pályázati eljárás keretében helyszíni megtekintés útján tájékozódhat.

**A pályázati eljárás keretében elnyert bérlakásokat az önkormányzat a későbbiekben sem idegeníti el,** továbbá **nem lehetséges** a bérleti jogviszonyt érintő **tartási szerződés megkötése** a megjelölt önkormányzati ingatlanokat érintően.

A pályázati felhívásban nem szabályozott kérdésekben, a megkötésre kerülő lakáshasználati, valamint bérleti szerződéssel kapcsolatos esetleges vitás kérdésekben a Budapest Főváros VII. Kerület Erzsébetváros Önkormányzata tulajdonában álló lakások és nem lakás céljára szolgáló helyiségek bérbeadásáról szóló 12/2012. (III. 26.) számú rendelete, valamint az ide vonatkozó jogszabályok hatályos rendelkezései az irányadók. A pályázati eljárás eredményéről a **Pénzügyi és Kerületfejlesztési Bizottság** az ajánlattételi határidőt követően **2023. augusztus 31-ig dönt**, amelyről a döntést követő 15 munkanapon belül minden pályázó értesítést kap. A nyertes visszalépése, vagy kiesése esetén, a sorrendben a soron következő személlyel köthető meg a bérleti szerződés.

A pályáztatási eljárással kapcsolatban az EVIN Erzsébetvárosi Ingatlangazdálkodási Nonprofit Zrt. Lakásgazdálkodási csoport munkatársainál lehet érdeklődni **munkaidőben** az alábbi **telefonszámokon**: 1-352-8654, 1-352-8655, 30-843-4083., 30-011-4575., 30-611-3414., 30-677-3671., 30-117-4638 vagy e-mailben: [palyazat@evin.hu](mailto:palyazat@evin.hu). Az Ügyfélszolgálati Iroda elérhetősége: 30-016-1697., 30-610-9769

Budapest, 2023. május 16.

**EVIN**

**Erzsébetvárosi Ingatlangazdálkodási Nonprofit Zrt**.

1. Amennyiben az ajánlati díj eltér az óvadék összegétől, a módosítással érintett összeget kerül óvadékként kezelésre. [↑](#footnote-ref-2)